
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανασύσταση και Ανασυγκρότηση της Κεντρικής Γνωμοδοτι- 
κής Επιτροπής του άρθρου 8 του Ν. 1262/82, όπως τροπο¬ 
ποιήθηκε και καθορισμός της διαδικασίας λειτουργίας 

της....;··· 1 

Αναπροσαρμογή της τιμής των καταχωρουμένων στον τύπο 
υπηρεσιακών δημοσιεύσεων του Δημοσίου και των 

Ν.Π.Δ.Δ.2 

Αύξηση ανώτατου ορίου εγγυητικών επιστολών από την Τράπε¬ 
ζα Πίστεως.·.3 

Καθορισμός του ανώτατου ορίου έκδοσης εγγυητικών επιστο¬ 
λών από την Τράπεζα ΝΑΤΙΟΝΑΕ \ΫΕ5ΤΙΜΙΝδΤΕΚ 

ΒΑΝΚ Ρ Ε.Ο.. ,. 4 

Παροχή της εγγύησης του Δημοσίου προς την Εθνική Τράπεζα 
της Ελλάδος για τη χορήγηση δανείου ποσού δρχ. 
2:000.000.000 στην Ελληνική Αεροπορική .Βιομηχανία 

(ΕΑΒ).. · 5 

Ανάθεση αρμοδιοτήτων.6 

Τροποποίηση απόφασης συγκρότησις Διοικούσας επιτροπής 

Πολυτεχνείου Κρήτης.7 

Μεταφορά θέσεως λαϊκού υπαλλήλου της I. Αρχιεπισκοπής 
Αθηνών στην Ιερά Μητρόπολη Θεσσαλιώτιδος και Φαναριο- 
φαρσάλων.,.....8 


Σύσταση Υπηρεσιακού Συμβουλίου Υπ. Αιγαίου.9 

Έγκριση Κανονισμού Λιμένα Ρόδου.10 

Σύσταση ίδιου Κοινοτικού προσώπου με το όνομα «ΚΕΝΤΡΟ 
ΑΝΟΙΚΤΗΣ ΠΡΟΣΤΑΣΙΑΣ. ΗΛΙΚΙΩΜΕΝΩΝ ΚΟΙΝΟ¬ 
ΤΗΤΑΣ ΚΡΟΥΣΩΝΑ». 11 


Τροποποίηση της 11738/8.4.83 απόφαση Υπ. Εσωτερικών και 
Πρόνοιας «περί σύστασης ίδιου Νομ. Προσώπου ΚΑΠΗ 

στον Δήμο Αγ. Ιωάν. Ρέντη..... 

Αναπροσαρμογή της ετήσιας εισφοράς προς το Δικηγορικό 
Σύλλογο Σύρου των μελών του. 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. Πρωτ. ΙΕ/5530 (1) 

Ανασύστάση και Ανασυγκρότηση της Κεντρικής Γνωμοδοτικής 
Επιτροπής του άρθρου 8 του Ν. 1262/82, όπως τροποποιήθηκε 
και καθορισμός της διαδικασίας λειτουργίας της. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 
Έχοντας υπόψη: 


1. Τις διατάξεις του Ν. 1262/82 «Για την παροχή κινήτρων 
ενίσχυσης της Οικονομικής και Περιφερειακής Ανάπτυξης της 
χώρας και τροποποίηση συναφών διατάξεων» και ειδικότερα τα 
άρθρα 8 και 25 αυτού, όπως ισχύει. 

2. Τις διατάξεις του Ν. 1360/83 «Για την προώθηση των επενδύ- . 
σεων, οργάνωση των Υπηρεσιών Κρατικών Προμηθειών και άλλες 
διατάξεις» και ειδικότερα το άρθρο 15 αυτού. 

3. Τις διατάξεις του Ν. 1563/85 «Διαρρυθμίσεις στην άμεση και 
έμμεση φορολογία και άλλες διατάξεις» και ειδικότερα το άρθρο 33 
αυτού. 

4. Τις διατάξεις του Π.Δ. 816/77 «Περί Οργανισμού του Υπουρ¬ 
γείου Συντονισμού» και ειδικότερα το άρθρο 108 αυτού. 

5. Τις διατάξεις του Ν. 1558/85 «Κυβέρνηση και Κυβερνητικά 
Όργανα». 

6. Την απόφαση 1Ε/19223/30.10.1985 του Υπουργού Εθνικής 
Οικονομίας για την «Ανασύσταση της Κεντρικής Γνωμοδοτικής 
Επιτροπής, που προβλέπεται από τις διατάξεις του Ν. 1262/82, 
όπως τροποποιήθηκε». 

7. Την απόφαση ΙΕ/3661/7.7.1986 του Υπουργού Εθνικής Οικο¬ 
νομίας για την «ανασυγκρότηση της Κεντρικής Γνωμοδοτικής Επι¬ 
τροπής, του άρθρου 8 του Ν. 1262/82, όπως τροποποιήθηκε». 

8. Την απόφαση ΔΙΟΝΟΣΕ/207/13.2.1987 του Πρωθυπουργού 
και του Υπουργού Εθνικής Οικονομίας για «Ανάθεση αρμοδιοτή¬ 
των στον Υφυπουργό Εθνικής Οικονομίας Αντώνη Γεωργιάδη». 

9. Τις υπηρεσιακές ανάγκες. 

10. Τις προτάσεις των αρμοδίων φορέων, αποφασίζουμε: 

Αρθρο 1. 

1. Ανασυστήνεται στην Κεντρική Υπηρεσία του Υπουργείου 
Εθνικής Οικονομίας, Κεντρική Γνωμοδοτική Επιτροπή με έργο τον 
έλεγχο της ύπαρξης των προϋποθέσεων για την υπαγωγή επενδύ¬ 
σεων ποσού άνω των 300.000.000 δρχ. στις διατάξεις του Ν. 
1262/82, όπως τροποποιήθηκε, την αξιολόγηση των επενδύσεων 
αυτών καθώς και την αξιολόγηση σε δεύτερο βαθμό επενδύσεων 
ανεξαρτήτως ποσού που έχουν απορριφθεί από τις Περιφερειακές 
Γνωμοδοτικές Επιτροπές. 

2. Οι παραπάνω επενδύσεις ποσού άνω των 300.000.000 δρχ. 
εκάστη εξετάζονται από την Κεντρική Γνωμοδοτική Επιτροπή από 
2 Δεκέμβρη 1985, ημερομηνία έναρξης ισχύος της απόφασης αριθ. 
ΙΕ/17049/26.9.1985 (ΦΕΚ 643/τ.Β/29.10.1985) του Υπουργού 
Εθνικής Οικονομίας. 

3. Επίσης από την ίδια Επιτροπή εξετάζονται οι αιτήσεις για 
αναπροσαρμογή κόστους των παραπάνω επενδύσεων μέχρι 
300.000.000 δρχ. εφόσον με την αναπροσαρμογή το συνολικό 
ύψος της επένδυσης υπερβαίνει το ποσό των 350.000.000 δρχ. 




















2572 

Άρθρο 2. 

Έργο της παραπάνω Επιτροπής είναι επίσης η τροποποίηση όρων 
εγκριτικών πράξεων και η ανάκληση εγκρίσεων ανεξαρτήτως ποσού 
επ'ενδύσεως με όλες τις συνέπειες αυτής, των αναπτυξιακών νόμων 
Ν.Δ. 1312/72, Ν. 289/76, Ν. 849/78, Ν. 1116/81 ως και του Ν. 
1262/82 όπως τροποποιημένοι ισχύουν. 

Άρθρο 3. 

Τα μέλη της Κεντρικής Γνωμοδοτικής Επιτροπής ορίζονται από 
υπαλλήλους των Υπουργείων Εθνικής Οικονομίας, Βιομηχανίας — 1 
Έρευνας & Τεχνολογογίας, Γεωργίας και Τραπεζών, ως και από 
πρόσωπα που έχουν ειδική εμπειρία σε θέματα επενδύσεων. 

Της Κεντρικής Γνωμοδοτικής Επιτροπής προεδρεύει ο Γενικός 
Γραμματέας του Υπουργείου Εθνικής Οικονομίας ή ο αναπληρωτής 
του που ορίζεται με απόφαση του Υπουργείου Εθνικής Οικονομίας. 

Άρθρο 4. 

Τα μέλη (τακτικά και αναπληρωματικά) της Κεντρικής Γνωμοδο¬ 
τικής Επιτροπής δεν μπορούν να είναι σύμβουλοι ή να συμμετέχουν 
στο μετοχικό κεφάλαιο ή στη διοίκηση επιχειρήσεων που έχουν υπα¬ 
χθεί ή έχουν υποβάλει αίτηση για να υπαχθούν στις διατάξεις του Ν. 
1262/82, όπως τροποποιημένος ισχύει. 

- Άρθρο 5. 

Με α7ν>φαση του Υπουργού Εθνικής Οικονομίας ορίζεται ο Γραμ¬ 
ματέας, ο αναπληρωτής βοηθός γραμματέας και οι εισηγητές καθώς 
και η αποζημίωση του Γραμματέα, του αναπληρωτή βοηθού γραμ¬ 
ματέα, των εισηγητών και των μελών της Κεντρικής Γνωμοδοτικής 
Επιτροπής. 

Άρθρο 6. 

Ανασυγκροτείται η Κεντρική Γνωμοδοτική Επιτροπή που προβλέ- 
πεται από τις διατάξεις του άρθρου 8 του Ν. 1262/82, όπως τροπο¬ 
ποιήθηκε, με Πρόεδρο και μέλη τους παρακάτω: 

1. ΘΕΟΔΩΡΟΣ ΚΑΡΑΤΖΑΣ, Γενικός Γραμματέας του Υπουρ¬ 
γείου Εθνικής Οικονομίας, μέλος της Επιτροπής και Πρόεδρος αυ¬ 
τής, με αναπληρωτή τον Ειδικό Γραμματέα ΥΠΕΘΟ Γιάννη Κου- 
σουλάκο. 

2. ΚΩΣΤΟΥΛΑ ΑΝΑΣΤΑΣΙΟΥ, Μόνιμη υπάλληλος του ΥΠΕΘΟ 
με βαθμό Α' και Προϊσταμένη της Διεύθυνσης Εγκρίσεως Επενδύ¬ 
σεων ως τακτικό μέλος, με αναπληρωματικό μέλος τον Γεράσιμο 
Αλιβιζάτό υπάλληλο του ΥΠΕΘΟ με βαθμό Α'. 

3. ΠΑΝΑΓΙΩΤΗΣ ΜΠΑΤΑΓΙΑΣ, Μόνιμος υπάλληλος του Υ¬ 
ΠΕΘΟ με βαθμό Α' και Προϊστάμενος της Μονάδας Αξιολόγησης 
Ιδιωτικών Επενδύσεων, ως τακτικό μέλος, με αναπληρωματικό μέ¬ 
λος τον Παντελή Αγγελόπουλο υπάλληλο του ΥΠΕΘΟ με θαθμό Α'. 

4. ΝΙΚΟΣ ΣΤΑΘΑΚΟΠΟΥΛΟΣ, Εκπρόσωπος του Υπουργείου 
Εθνικής Οικονομίας με αναπληρωματικό μέλος τον Λουκά Καλλι- 
μάνή υπάλληλο ΥΠΕΘΟ με βαθμό Α'. 

5. ΜΙΧΑΛΗΣ ΦΩΚΙΑΝΟΣ, Εκπρόσωπος του Υπουργείου Γεωρ¬ 
γίας (ΠΕ1/Α) ως τακτικό μέλος , με αναπληρωματικό μέλος τον 
Γεώργιο Βιτσαξάκη, υπάλληλο του ίδιου Υπουργείου (ΠΕΙ/Α). 

6. ΓΙΑΝΝΗΣ ΜΠΕΗΣ, Εκπρόσωπος του Υπουργείου Βιομηχα¬ 
νίας — Έρευνας και Τεχνολογίας, ως τακτικό μέλος, με αναπληρω¬ 
ματικό μέλος τον Γεώργιο Γουμπούρο, Σύμβουλο ΥΒΕΤ. 

7. ΣΠΥΡΙΔΩΝ ΣΤΕΦΑΝΑΤΟΣ, Εκπρόσωπος της ΕΤΒΑ (Υποδ/- 
ντής), ως τακτικό μέλος, με αναπληρωματικό μέλος τον Παναγιώτη 
Γιαννόπουλο της ΕΤΒΑ. 

8. ΣΤΕΛΙΟΣ ΛΑΖΑΡΙΔΗΣ, Εκπρόσωπος της ΑΤΕ (Τμημ/ρχης), 
ως τακτικό μέλος, με αναπληρωματικό μέλος τον Σεβαστό Αβρίθη, 
Τμημ/ρχη της ΑΤΕ. 

9. ΧΡΗΣΤΟΣ ΑΝΑΣΤΑΣΙΑΔΗΣ, Εκπρόσωπος της Εθνικής 
Τράπεζας (Υποδ/ντής) ως τακτικό μέλος, με αναπληρωματικό μέλος 
τον Δημήτριο Γκούμα της ίδιας Τράπεζας. 

10. ΚΩΝ/ΝΟΣ ΔΕΔΟΥΣΗΣ, Εκπρόσωπος της Εμπορικής Τρά¬ 
πεζας της Ελλάδας (Δ/ντής), ως τακτικό μέλος, με αναπληρωματικό 
μέλος τον Ιωάννη Κούλη, Δ/ντή της ίδιας Τράπεζας. 


11. ΚΩΝ/ΝΟΣ ΑΣΚΗΤΟΠΟΥΛΟΣ, Εκπρόσωπος της ΕΤΕΒΑ, 
ως τακτικό μέλος, με αναπληρωματικό μέλος τον Αλέξανδρο 
Βουσβούνη. 

12. ΒΑΣΙΛΗΣ ΚΑΤΡΙΒΕΣΗΣ, ως τακτικό μέλος με αναπληρω¬ 
ματικό τον Δ. Καραχάλιο. 

13. ΧΑΡΗΣ ΠΑΠΑΜΑΡΓΑΡΗΣ, ως τακτικό μέλος. 

Άρθρο 7. 

Εισηγητές της Επιτροπής ορίζονται οι εκάστοτε αξιολογητές ή χει¬ 
ριστές του εξεταζόμενου θέματος οι οποίοι μπορούν να αναπληρώνο¬ 
νται από άλλους υπαλλήλους της ίδιας υπηρεσίας. 

Άρθρο 8. 

Γραμματέας της Επιτροπής ορίζεται η ΔΕΣΠΟΙΝΑ ΦΙΛΙΠΠΟΥ, 
υπάλληλος του Υπουργείου Εθνικής Οικονομίας (ΠΕ3/Α), με ανα¬ 
πληρωτή βοηθό τον ΚΩΣΤΑ ΣΤΑΥΡΟΥΛΑΚΗ, υπάλληλο του ίδιου 
Υπουργείου (ΠΕ1/Β). 

Άρθρο 9. 

Οι συνεδριάσεις της Επιτροπής θα γίνονται στο Υπουργείο Εθνικής 
Οικονομίας, μετά από έγγραφη πρόσκληση των μελών της από τον 
Πρόεδρο, μέχρι 10 φορές το μήνα, οποιαδήποτε ημέρα και πέρα από 
το ωράριο των Δημοσίων Υπηρεσιών. 

Η επιτροπή γνωμοδοτεί για αιτήσεις που παραπέμπονται από τις 
Υπηρεσίες των Ιδιωτικών Επενδύσεων του Υπουργείου Εθνικής Οι¬ 
κονομίας, οι οποίες συνοδεύονται από όλα τα σχετικά δικαιολογητι- 
κά τους και από πλήρη εισηγητικά σημειώματα των Υπηρεσιών. 

Από τα θέματα που είναι έτοιμα να εισαχθούν στην Επιτροπή για 
συζήτηση καταρτίζεται η Ημερήσια Διάταξη, η οποία κοινοποιείται 
στα μέλη μαζί με τα εισηγητικά σημειώματα των Υπηρεσιών, με μέ¬ 
ριμνα του Γραμματέα. 

Ο Γραμματέας της Επιτροπής θα τηρεί πρακτικά των συζητήσεων 
των θεμάτων κάθε συνεδρίασης. Τα πρακτικά υπογράφονται από τον 
Πρόεδρο και τον Γραμματέα της Επιτροπής. Ο Γραμματέας μεριμνά 
για την κοινοποίηση των πρακτικών στις αρμόδιες Διευθύνσεις των 
Ιδιωτικών Επενδύσεων για παραπέρα ενέργειες και έκδοση των σχε¬ 
τικών αποφάσεων. 

Μια σειρά επικυρωμένων πρακτικών τηρείται στο Αρχείο της 
Γραμματείας σαν βιβλίο πρακτικών. 

Η Γνωμοδοτική Επιτροπή βρίσκεται σε απαρτία όταν είναι παρό- 
ντες ο Πρόεδρος ή αναπληρωτής του και τα μισά τουλάχιστον από τα 
υπόλοιπα μέλη της Επιτροπής και αποφασίζει κατά πλειοψηφία. Σε 
περίπτωση Ισοψηφίας υπερισχύει η ψήφος του Προέδρου. 

Άρθρο 10. 

Οι αμοιβές των πάσης φύσεων μελών της παραπάνω Γνωμοδοτι¬ 
κής Επιτροπής καθορίζονται σύμφωνα με την Κοινή Απόφαση αριθ. 
92309/3407/4.9.1985 των Υπουργών Εθνικής Οικονομίας και Οι¬ 
κονομικών. 

Άρθρο 11. 

Από την έναρξη ισχύος της απόφασης αυτής παύουν να ισχύουν οι 
αποφάσεις αριθ. ΙΕ/19223/30.10.1985 και ΙΕ/3661/7.7.1986 του 
Υπουργού Εθνικής Οικονομίας, όπως έχουν τροποποιηθεί. Η έναρξις 
ισχύος της παρούσας άρχεται από 1.6.1987. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 13 ΜαΓου 1987 

Ο ΥΦΥΠΟΥΡΓΟΣ 
ΑΝΤΩΝΗΣ ΓΕΩΡΓΙΑΔΗΣ 


Αριθ. Πρωτ. 45810 (2) 

Αναπροσαρμογή της τιμής των καταχωρουμένων στον τύπο υπηοε- 


ΕΨΗΜΕΚΙ2. I Η2. ΚΥΒΕΡΝΗΣΕΩΣ [ΤΕΥΧΟΣ ΔΕΥΤΕΡΟ) 

σιακών δημοσιεύσεων του Δημοσίου και των Ν.Π.Δ.Δ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις του Ν. 1558/85 «Κυβέρνηση και Κυβερνητικά 
Όργανα». 

β) Τις διατάξεις του Ν. 1266/82 «Όργανα ασκήσεως της νομι¬ 
σματικής πιστωτικής και συναλλαγματικής πολιτικής και άλλες δια¬ 
τάξεις». 

γ) Τις διατάξεις της αριθ. 318198/23.12.63 κοινής απόφασης των 
Υπουργών Συντονισμού, Προεδρίας Κυβερνήσεως και Οικονομικών. 

δ) Την αριθ. 95010/22.8.84 (ΦΕΚ 587Λ.Β/1984) κοινή απόφαση 
των Υπουργών Εθνικής Οικονομίας, Προεδρίας Κυβέρνησης και Οι¬ 
κονομικών. 

ε) Την ανάγκη που έχει διαπιστωθεί για την αναπροσαρμογή τις 
τιμής των υπηρεσιακών δημοσιεύσεων του Δημοσίου και των 
Ν.Π.Δ.Δ. που καταχωρούνται στον τύπο, αποφασίζουμε: 

Αναπροσαρμόζουμε την τιμή των δημοσιεύσεων του Δημοσίου και 
Ν.Π.Δ.Δ., που αναφέρονται.σε καθαρά υπηρεσιακές ανάγκες τρέχου¬ 
σας φύσης (προσλήψεις, προμήθειες κ.λπ.) και που καταχωρούνται 
στον ημερήσιο και περιοδικό τύπο που κυκλοφορεί σε λιγότερα από 
πέντε χιλιάδες φύλλα κατά έκδοση από 20 δραχμές σε 25 δρχ. κατά 
χιλιοστόμετρο. 

Για τις δημοσιεύσεις του Δημοσίου και των Ν.Π.Δ.Δ. με εμπορικό 
περιεχόμενο ή τις διαφημίσεις ισχύει το εμπορικό τιμολόγιο του τύ¬ 
που που υπάρχει. 

Η απόφαση αυτή ισχύει από τη δημοσίευσή της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

« Αθήνα, 20 Μαίου 1987 

ΟΙ ΥΠΟΥΡΓΟΙ 


ΠΡΟΕΔΡΙΑΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 
ΑΠΟΣΤ. ΚΑΚΛΑΜΑΝΗΣ ΚΩΝ/ΝΟΣ ΣΗΜΙΤΗΣ 
ΟΙΚΟΝΟΜΙΚΩΝ 
ΔΗΜΗΤΡΗΣ ΤΣΟΒΟΛΑΣ 


Αριθ. Πρωτ. 35632/3 770 (3) 

Αύξηση ανώτατου ορίου εγγυητικών επιστολών από · την Τράπεζα 

Πίστεως. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το ΓΙ.Δ. 636/1977 «Περί διαρθώσεως του Υπουργείου Οικονο¬ 
μικών και του Οργανισμού των Υπηρεσιών αυτού». 

2. Την 2389 (ΦΕΚ 81/Β/13.2.87) απόφαση των Πρωθυπουργού 
και Υπουργού Οικονομικών περί ανάθεσης αρμοδιοτήτων στον Υφυ¬ 
πουργό Οικονομικών. 

3. Τις αποφάσεις μας α) 166915/2570/17.11.77 με την οποία 
καθορίζονται οι όροι και οι προϋποθέσεις βάσει των οποίων παρέχο¬ 
νται από τις Τράπεζες που λειτουργούν στηνΈλλάδα εγγυήσεις στο 
Δημόσιο και τα Νομικά Πρόσωπα Δημοσίου Δικαίου για εκτέλεση 
έργων, προμήθειες κ.λπ. β) 26530/2704/31.3.86 με την οποία ορί¬ 
στηκε το ανώτατο όριο έκδοσης εγγυητικών επιστολών της Τράπεζας 
Πίστεως στο ποσό των δραχμών δώδεκα δισεκατομμυρίων 
( 12 . 000 . 000 . 000 ). 

4. Την από 6.4.87 επιστολή της Τράπεζας Πίστεως περί αύξησης 
τού ανωτάτου ορίου εγγυητικών επιστολών. 

5. Τη δραστηριότητα της Τράπεζας αυτής, όπως εμφανίζεται σή¬ 
μερα, αποφασίζουμε: 

Ορίζουμε στο εξής το ανώτατο όριο έκδοσης εγγυητικών επιστο¬ 


λών της Τράπεζας Πίστεως για τις ανωτέρω περιπτώσεις στο ποσό 
των δραχμών δεκαπέντε δισεκατομμυρίων (15.000.000.000) με 
τους όρους και τις προϋποθέσεις βάσει των οποίων παρέχονται από 
τις Τράπεζες που λειτουργούν στην Ελλάδα εγγυήσεις στο Δημόσιο 
και στα Νομικά Πρόσωπα Δημοσίου Δικαίου για εκτέλεση έργων, 
προμήθειας κ.λπ.(απόφασή μας 166915/2570/17.11.77). 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 6 ΜαΓου 1987 

Ο ΥΦΥΠΟΥΡΓΟΣ 
ΣΠΥΡΟΣ ΚΑΛΟΥΔΗΣ 


Αριθ. Πρωτ. 42720/4 487 (4) 

Καθορισμός του ανώτατου ορίου έκδοσης εγγυητικών επιστολών από 

την Τράπεζα ΝΑΤΙΟΝΑΕ νΜΕδΤΙΜΙΝδΤΕΚ ΒΑΝΚ Ρ ΓΌ¬ 
Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη: 

1. Το Π.Δ. 636/1977 «Περί διαρρθώσεως του Υπουργείου Οικο¬ 
νομικών και του Οργανισμού των υπηρεσιών αυτού». 

2. Τη 2389 (ΦΕΚ 81/Β/13.2.1987) απόφαση των Πρωθυπουργού 
και Υπουργού Οικονομικών «Ανάθεση αρμοδιοτήτων στον Υφυπουρ¬ 
γό Οικονομικών». 

3. Τις αποφάσεις μας α) 166915/2570/17.11.1977, με την οποία 
καθορίζονται οι όροι και οι προϋποθέσεις βάσει των οποίων παρέχο¬ 
νται από τις Τράπεζες που λειτουργούν στην Ελλάδα εγγυήσεις στο 
Δημόσιο και τα Νομικά πρόσωπα Δημοσίου Δικαίου για εκτέλεση έρ¬ 
γων κ.λπ., β) 105878/9430/17.11.1986, με την οποία ορίστηκε το 
ανώτατο όριο έκδοσης εγγυητικών επιστολών της ΝΑΤΙΟΝΑΕ \ΥΕ- 
δΤΜΙΝδΤΕΚ ΒΑΝΚ Ρ ΕΌ. 

4. Την από 24.4.1987 επιστολή της ανωτέρω Τράπεζας για την 
αύξηση του ανώτατου ορίου έκδοσης εγγυητικών επιστολών της. 

5. Τη δραστηριότητα της Τράπεζας αυτής όπως εμφανίζεται σή¬ 
μερα (σχετ. Π.Δ. Τ.Ε. 805/24.6.86 «Έγκριση μεταφοράς στην Τρά¬ 
πεζα ΝΑΤΙΟΝΑΕ ννΕδΤΜΙΝδΤΕΚ ΒΑΝΚ Ρ.ΕΌ. και λειτουρ¬ 
γίας από αυτή δύο καταστημάτων της Τράπεζας ΟΟΝΤΙΝΕΝΤΑΕ 
ΙΕΕΙΟΝΟίδ, αποφασίζουμε: 

Ορίζουμε στο εξής το ανώτατο όριο έκδοσης εγγυητικών επιστο¬ 
λών της ΝΑΤΙΟΝΑΕ ΥνΕδΤΜΙΝδΤΕΒ ΒΑΝΚ Ρ.ΕΌ. για τις 
ανωτέρω περιπτώσεις στο ποσό των (1.500.000.000) δρχ. με τους ό¬ 
ρους και τις προϋποθέσεις βάσει των οποίων παρέχονται από τις Τρά¬ 
πεζες που λειτουργούν στην Ελλάδα εγγυήσεις στο Δημόσιο και Νο¬ 
μικά πρόσωπα Δημοσίου Δικαίου για εκτέλεση έργων κ.λπ. που ανα- 
φέρονται στην απόφασή μας 166915/2570/1977. 

Η απόφασή μας αυτή να δημοσιευτεί στην Εφημερίδα της Κυβερ¬ 
νήσεως. 

Αθήνα, 11 ΜαΓου 1987 

Ο ΥΦΥΠΟΥΡΓΟΣ 
ΣΠΥΡΟΣ ΚΑΛΟΥΔΗΣ 


Αριθ. 49154/1407 (5) 

Παροχή της εγγύησης του Δημοσίου προς την Εθνική Τράπεζα της 
Ελλάδος για τη χορήγηση δανείου ποσού δρχ. 2.000.000.000 
στην Ελληνική Αεροπορική Βιομηχανία (ΕΑΒ). 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/45, 9/67 και το άρθρο 8 του Ν. 
1266/82. 

2. Την απόφαση αριθ. 346/9/3.3.87 της Επιτροπής Νομισματι¬ 
κών και Πιστωτικών Θεμάτων, με την οποία εγκρίνεται η μέχρι 

31.3.88 παράταση της ισχύος της, εκ δραχμών δύο δισεκατομμυρίων 
(δρχ. 2.000.000.000) χρηματοδότησης της Ελληνικής Αεροπορικής 
Βιομηχανίας από την Εθνική Τράπεζα της Ελλάδος καθώς και το α- 
ριθ. 978/11.5.87 έγγραφο της ίδιας Τράπεζας σχετικά με το θέμα 
αυτό. 

3. Το έγγραφο της Εθνικής Τράπεζας της Ελλάδος Α.Ε. αριθ. 
040/94/29.4.87 στο οποίο αναφέρονται οι όροι της χρηματοδότησης 
μέχρι του ποσού των δρχ .2.000.000.000 στην ΕΑΒ. 

4. Το απόσπασμα Πρακτικού της υπ’ αριθ. 537 συνεδρίασης του 
Διοικητικού Συμβουλίου της ΕΑΒ της 30.4.87 με το οποίο εγκρίνε- 
ται η ανωτέρω δανειοδότηση με τους όρους που αναφέρονται στο πα¬ 
ραπάνω έγ-γραφο της Εθνικής Τράπεζας. 

5. Το έγγραφο της Ελληνικής Αεροπορικής Βιομηχανίας (ΕΑΒ) 
Α.Ε αριθ. 82.000.87.05.008/4.5.87 με το οποίο ζητά την παροχή 
της εγγύησης του Ελληνικού Δημοσίου. 

6. Τα αριθ. Φ. 800/52/23158/ Σ. 145/12.5.87 και 1189/6.5.87, 
έγγραφα των Υπουργείων Εθνικής Άμυνας και Εθνικής Οικονομίας 
αντίστοιχα, από τα οποία προκύπτει ότι εγκρίνεται η σύναψη του 
ανωτέρω δναείου. 

7 .Την κοινή απόφαση του Πρωθυπουργού και Υπουργού Οικονο¬ 
μικών αριθ. 2389/13.2.87 για «ανάθεση αρμοδιοτήτων» στον Υφυ¬ 
πουργό Οικονομικών Σπ. Καλούδη, αποφασίζουμε: 

Παρέχουμε την εγγύηση του Δημοσίου στην Εθνική Τράπεζα της 
Ελλάδος για τη δανειοδότηση της Ελληνικής Αεροπορικής Βιομηχα¬ 
νίας (ΕΑΒ) Α.Ε. με τη μορφή πίστωσης με ανοικτό (αλληλόχρεο 
λογ/σμό), μέχρι του ποσού των δρχ. δύο δισεκατομμυρίων 
(2.000.000.000) για την κάλυψη των οφειλών της αλληλόχρεου λο¬ 
γαριασμού που έληξε στις 31.3.87. 

Το Δημόσιο παράιτείται από την εφαρμογή και τις ενστάσεις των 
άρθρων 855 και 867 και διατηρεί τα δικαιώματα και τις ενστάσεις 
που απορρέουν από τα άρθρα 853, 858, 862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους που αναφέρονται στα αριθ. 978/11.5.87 έγγραφο της 
Τράπεζας της Ελλάδος και 040/34/29.4.87 έγγραφο της Εθνικής 
καθώς και στο 537/30.4.87 πρακτικό του Διοικητικού Συμβουλίου 
της ΕΑΒ. 

Με την απόφαση αυτή, αναλαμβάνουμε την υποχρέωση να κατα¬ 
βάλλουμε στην δανείστρια Τράπεζα κάθε χρεωστικό υπόλοιπο, πλέον 
τόκων, που θα προκόψει βάσει του τηρούμενου λογ/σμού και μέσα σε 
δύο (2) μήνες από την ημερομηνία του κλεισίματος της σύμβασης 
(31.3.88) μετά την προηγούμενη βεβαίωση των ποσών αυτών, στο 
οικείο Δημ. Ταμείο στο λογαριασμό Νο 555 σύμφωνα με τις διατά¬ 
ξεις του Π.Δ/τος 839/78 (ΦΕΚ 195/78 τ. Α') και τις οδηγίες των 
εγκυκλίων μας 98348/2945/8.8.79 και 6465/124/16.1.80). 

Η Εθνική Τράπεζα παρακαλείται να μας ενημερώσει για την ανά¬ 
ληψη του δανείου από το δικαιούχο καθώς και την εξόφλησή του. 

Η Ελληνική Αεροπορική Βιομηχανία (ΕΑΒ) παρακαλείται να φρο¬ 
ντίσει για την εμπρόθεσμη εξόφληση του εν λόγω δανείου καθώς και 
για την εγγραφή της απαιτούμενης για την εξόφληση του πίστωσης, 
το δε Υπουργείο Εθνικής Άμυνας για την έγκριση της παραπάνω πί¬ 
στωσης. 

Καθορίζουμε προμήθεια υπέρ του Δημοσίου 0,50% για την παρε¬ 
χόμενη εγγύησή του την οποία θα εισπράττει η ανωτέρω Τράπεζα 
και θα την αποδίδει στο Δημόσιο σύμφωνα με τα έγγραφά μας αριθ. 
98346/2944/8.8.79, 98348/2945/8.8.79 και 

121545/1786/6.11.79. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 27 ΜαΓου 1987 

Ο ΥΦΥΠΟΥΡΓΟΣ 
ΣΠ. ΚΑΑΟΥΔΗΣ 


Αριθ. 1000 _ 

Ανάθεση αρμοδιοτήτων. (6) 

Ο ΠΡΩΘΥΠΟΥΡΓΟΣ 

ΚΑΙ Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ & 
ΚΟΙΝΩΝΙΚΩΝ ΑΣΦΑΛΙΣΕΩΝ 
Έχοντας υπόψη: 

1. Τις διατάξεις του άρθρου 83 παρ. 2 του Συντάγματος. 


2. Τις διατάξεις του Ν. 1558/85 (ΦΕΚ 137) «Κυβέρνηση και κυ¬ 
βερνητικά όργανα» και ειδικότερα το άρθρο 16 παρ. 5 αυτού. 

3. Το Π.Δ. 40/87 (ΦΕΚ 12) «Διορισμός Υπουργών και Υφυπουρ¬ 
γών» 

4. Το Π.Δ. 389/86 (ΦΕΚ 170) «Διορισμός Υπουργών και Υφυ¬ 
πουργών». 

5. Το Π.Δ. 544/77 (ΦΕΚ 178) «Οργανισμός του Υπουργείου Κοι¬ 
νωνικών Υπηρεσιών». 

6. Το Π.Δ. 437/85 (ΦΕΚ 157) «Καθορισμός και ανακατανομή 
των αρμοδιοτήτων των Υπουργείων». 

7. Τα Π.Δ. 620/82 (ΦΕΚ 124) και 623/82 (ΦΕΚ 124) «Μεταφο¬ 
ρά υπηρεσιών και προσωπικού από το πρώην Υπουργείο Κοινωνικών 
Υπηρεσιών στο Υπουργείο Κοιν. Ασφαλίσεων». 

8. Το Π.Δ. 286/84 (ΦΕΚ 107) «Τροποποίηση Π.Δ. «Μεταφορά 
υπηρεσιών και προσωπικού από το πρώην Υπουργείο Κοινωνικών 
Υπηρεσιών στο Υπουργείο Υγείας και Πρόνοιας». 

9. Το Π.Δ. 303/84 (ΦΕΚ 110) «Οργανισμός Υπουργείου Κοινωνι¬ 
κών Ασφαλίσεων». 

10. Την αριθ. 200/20.2.87 απόφαση «Ανάθεση αρμοδιοτήτων 
στους Υφυπουργούς Υγείας, Πρόνοιας και Κοινωνικών Ασφαλίσεων» 
(ΦΕΚ 91 Β'). 

11. Την ανάγκη για την εύρυθμη και αποδοτική λειτουργία του 
Υπουργείου Υγείας Πρόνοιας και Κοινωνικών Ασφαλίσεων, αποφα¬ 
σίζουμε: 

1. Τροποποιούμε το άρθρο 2 περ. α' της 200/20,2.87 απόφασης 
του Πρωθυπουργού και του Υπουργού Υγείας, Πρόνοιας και Κοινωνι¬ 
κών Ασφαλίσεων «Ανάθεση αρμοδιοτήτων στους Υφυπουργούς 
Υγείας, Πρόνοιας και Κοινωνικών Ασφαλίσεων» (ΦΕΚ 91 Β') και 
αναθέτουμε τις αρμοδιότητες της Διεύθυνσης Προστασίας Υπερηλί¬ 
κων που αφορούν τα Ιδρύματα χρονίως πασχόντων στην Υφυπουργό 
Υγείας, Πρόνοιας και Κοινωνικών Ασφαλίσεων, Σύλβα Ακρίτα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 28 ΜαΓου 1987 

Ο ΠΡΩΘΥΠΟΥΡΓΟΣ 
ΑΝΔΡΕΑΣ Γ. ΠΑΠΑΝΔΡΕΟΥ 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 
ΓΕΩΡΓΙΟΣ - ΑΛΕΞΑΝΔΡΟΣ ΜΑΓΚΑΚΗΣ 


Αριθ, Β2/1154 (7) 

Τροποποίηση απόφασης συγκρότησις Διοικούσας επιτροπής Πολυτε¬ 
χνείου Κρήτης. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη: 

1) Τια ς διατάξεις του Π.Δ. 259/79. 

2) Το άρθρο μόνο του Π.Δ. 323/83. 

3) Το αριθμ. 1097/30.3.87 έγγραφό της Τοπικής Ένωσης Δή¬ 
μων και Κοινοτήτων των Χανιών, αποφασίζουμε: 

Τροποποιούμε την Β2/716/4.2.86 απόφασή μας (ΦΕΚ 
31/11.2.86 τ.Β') και ορίζουμε τον Αντώνιο Σχετάκη δήμαρχο Κισ- 
σάμου ως εκπρόσωπο της Τοπικής Ένωσης Δήμων και Κοινοτήτων 
Νομού Χανιών με αναπληρωτή του το Βασίλειο Μακρεδάκη Πρόεδρο 
της Κοινότητας Σούδας στη Διοικούσα Επιτροπή του Πολυτεχνείου 
Κρήτης, αντί του Αμπαδιωτάκη Ελευθερίου και Χαρτουλάκη 
Κων/νου αντίστοιχα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 22 ΜαΓου 1987 

Ο ΥΠΟΥΡΓΟΣ 
ΑΝΤΩΝΗΣ ΤΡΙΤΣΗΣ 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΔΕΥΤΕΡΟ) 

Λριθ. Φ. 031/84/Α1/ 16 (8) 

Μεταφορά θέσεως λαϊκού υπαλλήλου της I. Αρχιεπισκοπής Αθηνών 

στην Ιερά Μητρόπολη Θεσσαλιώτιδος και Φαναριοφαρσάλων. 

Ο ΥΠΟΥΡΓΟΣ ΕΘΝΙΚΗΣ ΠΑΙΑΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 20 του Ν. 1476/1984 «διορισμός σε μόνιμες θέσεις 
του προσωπικού σε σχέση εργασίας ιδιωτικού δικαίου του Δημοσίου 
κ.λπ. (ΦΕΚ 136/18.9.1984 Α ) και 

β) του Ν.Δ. 1398/1973 «περί συστάσεως οργανικών θέσεων δια¬ 
κόνων παρά τη I. Αρχιεπισκοπή Αθηνών κ.λπ.» . (ΦΕΚ 
112/23.5.1973 Α'). 

2 . Την πρόταση της Διαρκούς Ιεράς Συνόδου της Εκκλησίας της 
Ελλάδος που περιλαμβάνεται στο 1625/1952/31.12.1986 έγγραφό 
της, αποφασίζουμε: 

Τροποποιώντας την αριθμ. Φ. 031/259/Α1/31/18.1.1985 από¬ 
φασή μας «κατανομή θέσεων λαϊκών υπαλλήλων στην I. Αρχιε¬ 
πισκοπή Αθηνών κ.λπ.» (ΦΕΚ 128/12.3.1985 Β') μεταφέρουμε μία 
θέση υπαλλήλου από εκείνες που έχουν κατανεμηθεί με την προανα- 
φερόμενη απόφασή μας στην I. Αρχιεπισκοπή Αθηνών και την παρα¬ 
χωρούμε στην I. Μητρόπολη Θεσσαλιώτιδος και Φαναριοφαρσάλων. 

Η απόφαση αυτή να δημοσιευθεί στην Εφημερίδα, της Κυβερνή- 
σεως. 

Αθήνα, 22 ΜαΓου 1987 

Ο ΥΠΟΥΡΓΟΣ 
ΑΝΤΩΝΗΣ ΤΡΙΤΣΗΣ 


Αριθ. 144 _ (9) 

Σύσταση Υπηρεσιακού Συμβουλίου Υπ. Αιγαίου. 

Ο ΥΠΟΥΡΓΟΣ ΑΙΓΑΙΟΥ 
Έχοντας υπόψη: 

1. Τις συνδυασμένες διατάξεις του Π.Δ. 611/77 και του Ν. 
1232/82 «Επαναφορά σε ισχύ, τρόποποίηση και συμπλήρωση των 
διατάξεων του Ν.Δ. 4352/1964 και άλλες διατάξεις». 

2. Την αριθ. ΔΙΟΔ/Φ. 7/195/9412/27.10.86 απόφαση του Υφυ¬ 
πουργού Προεδρίας της Κυβέρνησης σχετικά με την παράταση προθε¬ 
σμίας για σύσταση, σύνθεση και ανασύνθεση συλλογικών οργάνων 
του Δημόσιου Τομέα. 3. Το Π.Δ. 359/86 «Οργανισμός Υπουρ¬ 
γείου Αιγαίου». 

4. Την ανάγκη σύστασης Υπηρεσιακού Συμβουλίου για την εύρ- 
ρυθμη λειτουργία του Υπουργείου Αιγαίου, αποφασίζουμε: 

Συνιστούμε τριμελές Υπηρεσιακό Συμβούλιο στο Υπουργείο Αι¬ 
γαίου αποτελούμενο από τρεις υπαλλήλους του Κλάδου ΠΕ με βαθμό 
Λ'. 

Η παρούσα να δημοσιευθεί στην Εφημερίδα της Κυβερνήσεως. 

Μυτιλήνη, 21 ΜαΓου 1987 

Ο ΥΠΟΥΡΓΟΣ 
ΠΕΤΡΟΣ ΒΑΛΒΗΣ 


Αριθ, ΔΕ/7369 (10) 

' Εγκριση Κανονισμού Λιμένα Ρόδου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1) Τους ειδικούς Κανονισμούς Λιμένα Ρόδου αριθ. 22 κα^23 που 


μας έστειλε το Κεντρικό Λιμεναρχείο Ρόδου με το αριθμ. 
2096/23.4,87 έγγραφό του και που αναφέρεται στην «αναπροσαρμο¬ 
γή λεμβουχικών και αχθοφορικών δικαιωμάτων». 

2) Τις διατάξεις του Π.Δ. 338/83 «Μεταβίβαση αρμοδιοτήτων 
του Υπουργού Εμπορικής Ναυτιλίας στους Νομάρχες, αποφασίζουμε: 

Εγκρίνουμε τους Ειδικούς Κανονισμούς Λιμένα 22/87 και 23/87 
του Κεντρικού Λιμεναρχείου Ρόδου. 

Η απόφαση αυητή να δημοσιευθεί στην Εφημερίδα της Κυβερνή¬ 
σεως. 

Ρόδος, 13 ΜαΓου 1987 
Ο Νομάρχης 

ΓΙΑΝΝΗΣ ΜΑΧΑΙΡΙΔΗΣ 
ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΡΟΔΟΥ 


Αριθ. 22/1987 

«Περί αυξήσεως των προβλεπομένων από τα άρθρα 23, 24 και 26 
του Ειδικού Κανονισμού Λιμένα Ρόδου, λεμβουχικών δικαιωμά¬ 
των Λιμένα Ρόδου». 

Έχοντας υπόψη: 

α) Τις διατάξεις του κωδικοποιηθέντος από 9.6.1948 Νόμου 
499/47 «περί πειθαρχικής εξουσίας των προϊσταμένων» των Λιμενι¬ 
κών αρχών» (ΦΕΚ 286Α/48). 

β) Τις διατάξεις του Ν.Δ. 444/70 «περί αρμοδιότητας του Λιμενι¬ 
κού Σώματος και σχέσεων προς τις αρμοδιότητες των Σωμάτων 
Ασφαλείας (ΦΕΚ 39 Α/70). 

γ) Τις διατάξεις του άρθρου 156 του Ν.Δ. 187/73 «περί Κ.Δ. Ν.Δ. 
Ν.Δ. 187/73 (ΦΕΚ 261 Α/73). 

δ) Την 42537/258/17/3/87 Δ/γή ΥΕΝ/ΔΟΛ-2ο, αποφασίζουμε: 

Άρθρο 1. 

Τα αναφερόμενα στα άρθρα 23, 24 και 26 του Ειδικού Κανονι¬ 
σμού Λιμένα Ρόδου (ΦΕΚ 222Β/79) λεμβουχικά δικαιώματα όπως 
αναπροσαρμόσθηκαν: α) Με το 3/20.7.79 Ειδικό Κανονισμό Λιμένος 
Ρόδου (ΦΕΚ 890Β/79) κατά ποσοστό (12%), β) Με τον 5/11.3.80 
Ειδικό Κανονισμό Λιμένα Ρόδου (ΦΕΚ 609Β/3.7.80) κατά ποσοστό 
16% γ) Με τον 9/14.10.81, Ε.Κ.Α. Ρόδου (ΦΕΚ 1Β/7.1.82 κατά 
ποσοστό 25% αυξάνονται κατά ποσοστό επτά επί τοις εκατόν (7%). 

Κατόπιν τούτου τα άρθρα 23, 24 και 26 του παρακάτω Ειδικού 
Κανονισμού Λιμένα Ρόδου αντικαθίστανται όπως παρακάτω: 

Άρθρο 23 

Λεμβουχικά δικαιώματα 

Το συνολικό για κάθε επιβάτη αντίτιμο αποβίβασης και επιβίβα¬ 
σης, το οποίο περιλαμβάνει και δικαίωμα μεταφοράς συνήθων 
αποσκευών του επιβάτη ορίζεται ως εξής: 

1. Για διερχομένους επιβάτες (ΤΡΑΝΖΙΤ) δρχ. (55) πενήντα πέ- 
ντα από τις οποίες σαράντα πέντε (45) θα καταβάλλονται στην επι¬ 
χείρηση των πλωτών και δέκα (10) σαν αμοιβή του λογιστή Ίου 
πλοίου για την προσφερόμενη από αυτόν πρόσθετη υπηρεσία είσπρα¬ 
ξης και απόδοσης στην επιχείρηση των πλωτών λεμβουχικών δι¬ 
καιωμάτων. 

2. Για περιηγητές κρουαζιεροπλοίων δρχ. πενήντα πέντε (55) κα¬ 
τά ημέρα. Ο περιηγητής με το ποσό αυτό, το οποίο θα καταβάλλεται 
υποχρεωτικά ανεξάρτητα από την ώρα κατάπλου του πλοίου στον λι¬ 
μένα, θα μεταφέρεται με το αποβατικό σκάφος όσες φορές επιθυμεί 
κατά την διάρκεια όλης της ημέρας, 

Σαν ημέρα θεωρείται το από 0001 μέχρι 2400 χρονικό διάστημα. 

3. Μεμονωμένοι επιβάτες ή επισκέπτες δρχ. είκοσι οκτώ (28) για 
κάθε διαδρομή. 

Άρθρο 24. 

1. Τα καθοριζόμενα δικαιώματα των παραγρ. 1 και 2 του προη¬ 
γούμενου άρθρου 23 βεβαιώνονται από εκπρόσωπο της επιχειρήαεως 
των αποβατηκών σκαφών επί του πλοίου και εισπράττονται από αυ¬ 
τόν, σύμφωνα με την κατάσταση με μέριμνα του πλοίου ή του πρά¬ 
κτορα. 

2. Το καταβαλλόμενο δικαίωμα της παραγράφου 3 του προηγού¬ 
μενου άρθρου 23 βεβαιώνεται και εισπράττεται επί του αποβατικού 
σκάφους από εκπρόσωπο της επιχειρήαεως των αποβατικών σκαφών 
με βάση αριθμημένη διπλότυπη απόδειξη αντίτυπο της οποίας αθ θα 
δίνεται στον επιβάτη ή επισκέπτη. 

Άρθρο 26. 

1. Κατά το διάστημα παραμονής περιηγητικού πλοίου στον λι¬ 
μένα ή Λιμενική Αρχή σε συνεννόηση με τους Ναυτικούς Πράκτορες 
ή τον Πλοίαρχο καθορίζει δρομολόγια των αποβατικών σκαφών για 
τακτική επικοινωνία του πλοίου με την ξηρά. 

2. Σε περίπτωση αιτήσεως του πλοιάρχου ή του υπεύθυνου Ναυτι¬ 
κού Πράκτορα δύναται να διατίθεται σκάφος ειδικό και μόνο για την 
εξυπηρέτηση του πλοίου ή του πληρώματος. 

Για την διάθεση αυτή του αποβατικού σκάφους και την χρησιμο¬ 
ποίηση του μέχρι δύο ώρες ορίζεται αποζημίωση πεντακόσιες πενή¬ 
ντα έξη (556) δρχ. 

Για κάθε ώρα μετά από τις δύο πρώτες ώρες θα καταβάλλεται πο¬ 
σό ίσο με το ένα τέταρτο (1/4) της παραπάνω αποζημίωσης. 

3. Καμμιά αποζημίωση δεν θα καταβάλλεται στην επιχείρηση 
των αποβατικών σκαφών σε περίπτωση ματαιώσεως αναγγελθέντος 
ήδη κατάπλου, περιηγητικού πλοίου έστω και αν είχε ζητηθεί αποβα- 
τικό σκάφος για την εξυπηρέτηση του. 

4. Σε περίπτωση που από λόγους ανωτέρας βίας περιηγητικό 
πλοίο δεν μπορέσει να αποβιβάσει περιηγητές, τότε δεν υποχρεούται 
στην καταβολή αποζημίωσης στην επιχείρηση των αποβατικών. 

Αν όμως στην περίπτωση αυτή χρησιμοποιηθεί το αποβατικό σκά¬ 
φος για την εξυπηρέτηση του πλοίου ή του πληρώματος του τότε θα 
πληρωθεί με το ποσό των πεντακοσίων πενήντα έξη (556) δρχ. κατ’ 
αποκοπή. 

Η εξυπηρέτηση αυτή του πλοίου περιλαμβάνει όλο το χ ρονικό διά¬ 
στημα της παραμονής του στη Ρόδο και εφόσον αυτή δεν υπερβαίνει 
τις δύο ώρες διαφορετικά καταβάλλεται στην επιχείρηση των αποβα¬ 
τικών σκαφών πρόσθετη αποζημίωση από εκατό τριάντα πέντε (135) 
δρχ. για κάθε ώρα μετά από τις δυό πρώτες ώρες. 

5. Σε περίπτωση αιτήσεως του πλοιάρχου ή του υπεύθυνου ναυτι¬ 
κού πράκτορα μπορεί να διατεθεί αποβατικό σκάφος ειδικό και μόνο 
για την εξυπηρέτηση των διερχομένων πλοίων γραμμών εξωτερικού- 
εσωτερικού ή του πληρώματος αυτών. Σαν δικαίωμα για την διά¬ 
θεση αυτή του αποβατικού σκάφους ορίζεται το ποσό των πεντακο¬ 
σίων πενήντα έξη (556) δρχ. για απασχόληση μέχρι δυό ώρες χωρίς 
καμμιά άλλη επιβάρυνση στο πλήρωμα. 

Για κάθε ώρα μετά από τις δύο πρώτες θα καταβάλλεται στην επι¬ 
χείρηση των αποβατικών σκαφών πρόσθετη αποζημίωση ίση προς το 
ένα τέταρτο (1/4) του ανωτέρω δικαιώματος. 

<>. Υπεύθυνος για την καταβολή των ανωτέρω δικαιωμάτων είναι 
υπεύθυνος Ναυτικός πράκτορας, ο πλοίαρχος ή άλλο νομικό ή φυσικό 
πρόσωπο, το οποίο είχει ζητήσει την διάθεση των αποβατικών σκα¬ 
φών. 

Άρθρο 2. 

Οι παραβάτες του παρόντος ’ξκανονισμού, του οποίου η ισχύς αρ¬ 
χίζει από την δημοσίευση του στην Εφημερίδα της Κυβερνήσεως κα 
η εκτέλεση ανατίθεται στα Λιμενικά όργανα της υπηρεσίας μας, ανε¬ 
ξάρτητα από τις συντρέχουσες ποινικές και αστικές ευθύνες κατά την 
ισχύουσα νομοθεσία, υπόκεινται και στις πειθαρχικές ποινές του άρ¬ 
θρου 157 του Ν.Δ. 187/1973. 


Ρόδος, 23 Απριλίου 1987 

Ο Κεντρικός Λιμενάρχης 
ΑΝΤ/ΡΧΟΣ (ΑΣ) Ν. ΚΑΛΑΝΤΖΗΣ 


Αριθ. 9763 _ (11) 

Σύσταση ίδιου Κοινοτικού προσώπου με το όνομα «ΚΕΝΤΡΟ ΑΝΟΙ¬ 
ΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΚΟΙΝΟΤΗΤΑΣ 
ΚΡΟΥΣΩΝΑ». 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του άρθρου 175 του Δημοτικού και Κοινοτικού 
Κώδικα (Π.Δ. 76/1985 ΦΕΚ 27/1.3.1985 Τεύχος Α'). 

2. Τις διατάξεις του άρθρου 1 παρ. 2 του Π.Δ. 331/1983 «Μετα¬ 
βίβαση αρμοδιοτήτων του Υπουργού Εσωτερικών στους Νομάρχες 
(ΦΕΚ 119/8.9.1983 Τεύχος Α).» 

3. Την 78020/Α.Ε. 116/4.10.1983 εγκύκλιο του Υπουργείου 
Εσωτερικών, με την οποία παρέχονται κατευθύ νσεις και οδηγίες για 
την εφαρμογή του Π.Δ. 331/1983. 

4. Τη Γ3/2445/15.7.86 απόφαση του Υπουργείου Υγείας και 
Πρόνοιας για την έγκριση εφαρμογής προγράμματος Ανοικτής Προ¬ 
στασίας Ηλικιωμένων στην Κοινότητα Κρουσώνα. 

5. Τη 14/1987 απόφαση του Κοινοτικού Συμβουλίου για την σύ¬ 
σταση ίδιου Δημοτικού Νομικού Προσώπου, με την ονομασία «ΚΕΝ¬ 
ΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (Κ.Α.Π.Η.) 
ΚΟΙΝΟΤΗΤΑΣ ΚΡΟΥΣΩΝΑ», αποφασίζουμε: 

1. Συνιστάται ίδιο κοινοτικό Νομικό πρόσωπο στην Κοινότητα 
Κρουσώνα με την ονομασία «ΚΕΝΤΡΟ ΑΝΟΙΚΤΗΣ ΠΡΟΣΤΑ¬ 
ΣΙΑΣ ΗΛΙΚΙΩΜΕΝΩΝ (Κ.Α.Π.Η.) κοινότητας Κρουσώνα. 

2. Σκοπός του Νομικού προσώπου, που συνιστάται σε εφαρμογή 
προγράμματος, εξωϊδρυματικής προστασίας ηλικιωμένων, είναι η 
παροχή ιατροκοινωνικής προστασίας, στα ηλικιωμένα άτομα της πε¬ 
ριοχής της Κοινότητας Κρουσώνα ώστε αυτά να παραμείνουν στην 
οικογένεια και στην Κοινότητα και ιδίως: 

α. Η πρόληψη βιολογικών ψυχολογικών και κοινωνικών προβλη¬ 
μάτων των ηλικιωμένων της περιοχής. 

β. Η διαφώτιση και συνεργασία του ευρύτερου κοινού και των ει¬ 
δικών φορέων, σχετικά με τα προβλήματα και τις ανάγκες των ηλι¬ 
κιωμένων και 

γ. Η έρευνα των σχετικών με τους ηλικιωμένους προβλημάτων. 

3. Πόροι του Κέντρου Ανοικτής προστασίας Ηλικιωμένων 
(Κ.Α.Π.Η.) της Κοινότητας Κρουσώνα είναι: 

α. Η ετήσια επιχορήγηση της Κοινότητας η οποία ορίζεται σε 
500.000 δρχ. τουλάχιστον ετησίως. 

β. Η επιχορήγηση ή κάθε άλλη παροχή του Κράτους, είτε απευ¬ 
θείας προς αυτό, είτε προς την Κοιν. Κρουσώνα για το Νομικοί πρό¬ 
σωπο. 

γ. Κάθε είδους συνδρομές, εισφορές, δωρεές, κληρονομιές και 
κληροδοσίες. 

δ. Έσοδα από την συμβολική χρηματική συμμετοχή των μελών, 
που έχουν ανάγκη προστασίας. 

ε. Εισπράξεις από το αντίτιμο των πραγμάτων η υπηρεσιών, που 
παρέχονται από το Νομικό Πρόσωπο. 

στ. Πρόσοδοι από την ίδια αυτού περιουσία και 
ζ. Κάθε άλλη νόμιμη πρόσοδος. 

4. Το συνιστώμενο Κοινοτικό Νομικό πρόσωπο, διοικείται από 
πενταμελές Διοικητικό Συμβούλιο, το οποίο αποτελείται από τους: 

α. Εκάστοτε Πρόεδρο Κοιν. Κρουσώνα ή τον Αντιπρόεδρο του 
ορίζει ο Πρόεδρος ως Πρόεδρο. 

β. Ενα (1) Κοινοτικό Σύμβουλο, που ορίζεται με απόφαση , του 
Κοινοτικού Συμβουλίου. 

γ. Ενα (1) αιρετό μέλος του Κέντρου Ανοικτής Προστασίας Ηλι¬ 
κιωμένων (Κ.Α.Π.Η.) που εκλέγεται ανάμεσα στα μέλη του από αυ¬ 
τά. 

δ. Ενα (1) Κοινωνικό Λειτουργό, υπάλληλο του Υπουργείου 
Υγείας και Πρόνοιας που ορίζεται από το Υπουργείο αυτό και 
ε. Ενα (1) δημότη που ορίζεται με απόφαση του Κοινοτικού Συμ¬ 
βουλίου, ανάμεσα σε πρόσωπα που ασχολούνται με τα . ανθρωπιστικά 
επαγγέλματα ύστερα από πρόταση του Προέδρου της Κοινότητος. 
στ) Ενα (1) αιρετό εκπρόσωπο των εργαζομένων στο Κ.Α.Π.Η. 
ζ. Ενα (1) εκπρόσωπο των ομοσπονδιών των συνταξιούχων. 

Το Διοικητικό Συμβούλιο εκλέγει από τα μέλη του, τον Αντιπρόε¬ 
δρο και τον Γραμματέα του. 

Η Θητεία του Διοικητικού Συμβουλίου, ακολουθεί την Κοινοτική 
περίοδο. Μέχρι να εκλεγεί το υπό στοιχείο γ' αιρετό μέλος του Συμ- 

βουλίου ή μέχρι να πληρωθεί οποιαδήποτε κενή θέση μέλους του το 
Διοικητικό Συμβούλιο λειτουργεί με ελλειπή σύνθεση, εφόσον φυσικά 
ο αριθμός των μελών του δεν είναι κατώτερος εκείνου που απαιτεί¬ 
ται, για το σχηματισμό νόμιμης απαρτίας. 

5. Το συνιστώμενο Νομικό Πρόσωπο, εκπροσωπείται στα Δικα¬ 
στήρια και σε κάθε άλλη αρχή, από τον Πρόεδρο του και όταν αυτός 
απουσιάζει ή κωλύεται, από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ηράκλειο, 15 ΜαΓου 1987 
Ο Νομάρχης 

ΜΑΝΩΛΗΣ ΛΟΤΚΑΚΗΣ 

Αριθμ. 10464 _ (12) 

Τροποποίηση της 11738/8.4.83 απόφαση Τπ. Εσωτερικών και Πρό¬ 
νοιας «περί σύστασης ίδιου Νομ. Προσώπου ΚΑΠΗ στον Δήμο 

Αγ. Ιωάν. Ρέντη. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις των άρθρων 137 και 235 του Δημοτικού Κώδικα 
(Ν. 1065/1980), όπως τροποποιήθηκε το άρθρο 137 με το άρθρο 21 
του Νόμου 1270/1982 «τροποποιήσεις του Δημοτικού και Κοινοτι¬ 
κού Κώδικα» 

2. Την αριθμ. 40/87 απόφαση του Δημοτικού Συμβουλίου Αγ. 
Ιωάν. Ρέντη. 

3. Τις διατάξεις του Π.Δ. 331/83, αποφασίζουμε: 

Η παράγραφος 4 της 11738/8.4.83 αποφάσεως Τπ. Εσωτερ. και 
Πρόνοιας «περί σύστασης ίδιου Νομικ. Προσώπου ΚΑΠΗ στο Δήμο 
Αγ. Ιωάν. Ρέντη αντικαθίσταται ως εξής: 

Το Νομικό Πρόσωπο διοικείται από τους: 

1. Τον κάθε φορά Δήμαρχο ή Αντιδήμαρχο που ορίζεται ως 
Πρόεδρος. , 

2,. Ένα Δημοτικό Σύμβουλο που εκλέγεται από το Δημ. Συμβού¬ 
λιο. 

3. Ένα αιρετό μέλος του ΚΑΠΗ που εκλέγεται ανάμεσα στα 
μέλη του. 

4. Ένα κοινωνικό λειτουργό, υπάλληλο Τπ. ΐγείας και Πρόνοιας 
που ορίζεται από το Τπουργείο. 

5. Ένα δημότη που προτείνει ο Δήμαρχος ανάμεσα στα πρόσωπα 
τα οποία απασχολούνται με ανθρωπιστικά λειτουργήματα και ορίζε¬ 
ται με απόφαση του Δημοτ. Συμβουλίου. 

6. Ένα αιρετό εκπρόσωπο των εργαζομένων. 

7. Ένα εκπρόσωπο των Τοπικών Συλλόγων Συνταξιούχων. 

Η θητεία των μελών του Διοικητικού Συμβουλίου ακολουθεί την 
δημοτική περίοδο. 

Η παρούσα να δημοσιευθεί στην Εφημερίδα της Κυβερνήσεως. 


Πειραιάς, 15 Μαΐου 1987 


Ο Νομάρχης 
ΑΝΔΡ. ΦΟΤΡΑΣ 

Αναπροσαρμογή της ετήσιας εισφοράς προς το Δικηγορικό Σύλλογο 

Σύρου των μελών του. 

Παρόντες: Δημήτριος Ρούσσος, Πρόεδρος, Χρήστος Καλημέρης Γ. 
Γραμματεύς, Γεώργ. Δρακάκης, Δημ. Συκουτρής, Ιωαν. Ρούσσος, 
Γεωργ. Γιαννούτσος Εμμαν. Βαρθαλίτης, Εμμαν. Δούκας, Αντ. Συ- 
ρίγος, Ευάγγ. Δεμέστιχας, Θεοδ. Παπαδόπουλος, Αθαν. Θραψιάδης, 
Βαΐταης Βάγιας, Νικ. Βιτάλης, Νικήτας Γρυπάρης, Ευαγγ. Σοφικί- 
του, Μαρκ. Φρέρης, Ιωαν. Δεκαβάλλας, Δημ. Κρίνος, Ελένη Ασμάνη, 
Μιχ. Γαβριήλ, Αντ. Ρούσσος, Γεωργ. Θραψιάδης Ελευθέριος Κίκιλης. 

Διαπιστώθηκε απαρτία για τί επί συνόλου εγγεγραμμένων 54 με¬ 
λών παρέστησαν οι ανώτερω 25 ήτοι πλέον του 1/3 των μελών του 
Συλλόγου ο Πρόεδρος της Γενικής Συνελεύσεως έλαβε το λόγο στα 
θέματα της ημερήσιας διάταξης για τα οποία οι παρακάτω αποφά¬ 
σεις: 

Θέμα Ιον: Αναπροσαρμογή εισφοράς άρθρου 201 παρ. 5 Ν.Δ. 
3026/54. 

Η Γενική Συνέλευση του Δικηγορικού Συλλόγου Σύρου: 

1) Διαπίστωσε την ανάγκη αναπροσαρμογής της ετήσιας συνδρο¬ 
μής των ήδη μελών του Δικηγορικού Συλλόγου Σύρου, και καθορι¬ 
σμού εφ’ άπαξ εισφοράς στους εκ μεταθέσεως εγγραφομένους στο Δι¬ 
κηγορικό Σύλλογο Σύρου από άλλους Δικηγορικούς Συλλόγους, 
προς το σκοπό κάλυψης των αυξημένων λειτουργικών δαπανών του 
Συλλόγου η περιφέρεια του οποίου παρουσιάζει ιδιομορφία λόγω της 
πληθώρας του νησιώτικου συμπλέγματος των Κυκλάδων και αναπό¬ 
φευκτος δημιουργίας αυξημένων δαπανών ταμειακής διαχείρησης 
ανάγκη η οποία επέβαλε και την πρόσληψη δεύτερου υπαλλήλου στα 
γραφεία του Συλλόγου και επαύξησε σημαντικά τα έξοδά του. 

2) ' Ελαβε υπ’ όψει της την προγενέστερη υπ’ αριθμ. 3/1987 από¬ 
φασή της, την υπ’ αριθμ. πρωτ. 137/1987 εισήγηση της Τριμελούς 
Επιτροπής και τη σύμφωνη απόφαση υπ’ αριθμ. 11/1987 του Διοι¬ 
κητικού Συμβουλίου, καθώς επίσης και τις διατάξεις του άρθρου 200 
και 201 δικηγορικού Κώδικα. 

Ευρεθείσα δε ευ απαρτία, διότι εκ του συνόλου των 54 εγγεγραμ¬ 
μένων μελών παρίστανται 25 ήτοι πλέον του 1/3 των μελών, και 
αποφάσισε ομοφώνως ως προς την επιβολή των εισφορών. 

ΑΠΟΦΑΣΙΖΕΙ ΟΜΟΦΩΝΑ (για την επιβολή και κατά πλειοψη- 
φία για το ύψος των εισφορών). 

Α) Αναπροσαρμόζει την ετήσια συνδρομή των μελών του Διοικη- 
γορικού Συλλόγου Σύρου στο ποσό των δρχ. 5.000 (πέντε χιλιάδων ) 
από 1.1. 1988. 

Β) Καθορίζει εφ’ άπαξ εισφορά ποσό δρχ. 100.000 καταβλητέο 
στο Ταμείο του Δικηγορικού Συλλόγου Σύρου σε βάρος των εκ μετα¬ 
θέσεως διοριζομένων στο Δικηγορικό Σύλλογο Σύρου, ισχύοντα από 
του χρόνου λήψεως της παρούσης. 

Μη υπάρχοντος άλλου θέματος προς συζήτηση η συνεδρίαση λύ¬ 
θηκε υπογραφομέυου του παρόντος. 

Σύρα, 22 ΜαΓου 1987 
Ο Πρόεδρος 

ΔΗΜΗΤΡΙΟΣ ΡΟΤΣΣΟΣ 

Ο Γ. Γραμματεύς 
ΧΡΗΣΤΟΣ ΚΑΛΗΜΕΡΗΣ 

Ακριβές απόσπασμα του υπ’ αριθμ. 4/1987 πρακτικού της Γενικής 
Συνέλευσης ηου Δικηγορικού Συλλόγου Σύρου. 

Ο Κυρών Πρόεδρος 
ΔΗΜΗΤΡΙΟΣ ΡΟΤΣΣΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






